钦定古今图书集成/方舆汇编/职方典/第1125卷 > 《黄鹤楼次李西涯阁老见寄韵》秦金
## 钦定古今图书集成/方舆汇编/职方典/第1125卷 > 《黄鹤楼次李西涯阁老见寄韵》秦金

《黄鹤》枕江江岸泊，楼外横空有孤鹤。万里乾坤一望
中，景象沧茫胸次廓。古洞㟏岈犹鬼凿，朱帘卷映青
丝络。鹦鹉洲寒月满台，汉阳树瞑云连阁。烟岚紫湿
芙蓉峰，蓬莱飞堕神仙宫。翻书无尘白日静，乘槎有
路青霄通。神游八极匪汗漫，毛骨爽飒凌天风。潇湘
逶迤悲帝子，樊口幽绝留坡翁。题名总是金闺彦，个
“中风月平分半。”云鹤谁降绝代词，龙蛇或去惊人翰。
旬宣蹇我来何迟，突兀燕楼骇新见。忧乐常关范老
怀，霜铁宁改赵公面。天开图画真奇哉，失却丹青披
素练。北望君门思渺然，万古朝宗此江汉。